Source: http://docplayer.fi/2629039-Tampereen-yliopisto-oikeustieteiden-laitos-sarita-rauta-ilmastonmuutoksen-vaikutukset-auto-ja-ajoneuvoverolakeihin.html
Timestamp: 2017-08-23 23:52:44+00:00
Document Index: 3243829

Matched Legal Cases: ['kko ', 'kko ', 'kko ', 'kko ', 'kko ', 'kko ', 'tuomioistuin ']

TAMPEREEN YLIOPISTO Oikeustieteiden laitos. Sarita Rauta ILMASTONMUUTOKSEN VAIKUTUKSET AUTO- JA AJONEUVOVEROLAKEIHIN - PDF
TAMPEREEN YLIOPISTO Oikeustieteiden laitos. Sarita Rauta ILMASTONMUUTOKSEN VAIKUTUKSET AUTO- JA AJONEUVOVEROLAKEIHIN
Download "TAMPEREEN YLIOPISTO Oikeustieteiden laitos. Sarita Rauta ILMASTONMUUTOKSEN VAIKUTUKSET AUTO- JA AJONEUVOVEROLAKEIHIN"
1 TAMPEREEN YLIOPISTO Oikeustieteiden laitos Sarita Rauta ILMASTONMUUTOKSEN VAIKUTUKSET AUTO- JA AJONEUVOVEROLAKEIHIN Pro gradu -tutkielma Vero-oikeus Tampere 2009
2 Tiivistelmä Tampereen yliopisto Oikeustieteiden laitos RAUTA, SARITA: Pro gradu -tutkielma, XI + 78 s.+ 13 liites. Vero-oikeus Joulukuu 2009 Tutkielmassa tutkitaan, miten autoverotus ja ajoneuvoverotus ovat muuttuneet ekologisempaan suuntaan, miksi näin on käynyt ja mihin muutoksilla pyritään. Tarkoitus on selvittää, kannustaako kehitys veropolitiikan avulla kuluttajia todella kohti ekologisempaa käyttäytymistä, toisin sanoen onko ekologisuudesta kuluttajalle verotuksellista hyötyä. Tutkimus pohjautuu auto- ja ajoneuvoverolainsäädännössä 2000-luvulla tapahtuneisiin muutoksiin. Verouudistuksia tutkitaan ilmasto- ja ympäristöpoliittisesta näkökulmasta. Tutkimuksessa ei ole tarkoitus löytää yhtä ja ainoaa oikeaa totuutta, vaan tutkia miten ja millaisin eri veropoliittisin keinoin liikenneverotusta on muutettu, mihin uudistuksilla halutaan vaikuttaa ja onko tiedossa myös todellista hyötyä. Koska autoverouudistus on viimeiseltä osaltaan vielä saattamatta voimaan ja näin ollen kesken, ei lopullisia johtopäätöksiä yhden tietyn näkökannan perusteella olisi vielä edes mahdollista tehdä. Luonteeltaan tutkielma on oikeuspoliittinen ja yhteiskuntapoliittinen, painottuen oikeustieteen puolella vero-oikeuteen. Myös ympäristöoikeus nousee vahvasti esiin. Tutkimuksen suurimpana haasteena on ympäristövaikutusten liittäminen juridiseen problematiikkaan ja verotukseen. Tutkielmassa havaitaan, että verokannustin on todella olemassa. Ympäristölle ystävällisempi eli vähemmän päästöjä aiheuttava henkilöajoneuvo on kuluttajalle taloudellisesti edullisempi kuin paljon päästöjä aiheuttava kulkuneuvo. Tulevaisuuden haasteeksi kuitenkin muodostuu se, miten kaikki liikennettä koskevat verolait synkronoidaan keskenään. Verokannustin ja tätä myöden myös toivottu vaikutus ilmastoon ovat suuremmat, jos kaikki liikenteeseen kohdistuvat verolait käyttäytyvät samalla tavoin eli ovat sidoksissa auton aiheuttamiin hiilidioksidipäästöihin. Nyt tehtyjen auto- ja ajoneuvoverouudistusten ulkopuolelle jäivät muun muassa polttoaineverotus sekä työsuhdeautot. Tulevaisuuden politiikkaa ohjailee suuresti Euroopan unioni sekä kansainväliset ilmastosopimukset. Etenkin joulukuussa 2009 Kööpenhaminassa järjestettävä suuri ilmastokonferenssi luonee pitkän ajan suuntaviivat tulevaisuuden ilmastopolitiikalle, jota tukemaan on siis nyt oleellisesti kytketty myös liikenteen verotus. II
3 Sisällys Tiivistelmä... II Lähteet...V Lyhenteet...XI 1. Johdanto Tutkimuksen taustaa Tutkimusongelma ja -kysymykset Tutkimuksen tarkoitus, rajaus ja rakenne Metodologinen lähestymistapa ja lähdeaineisto Ilmastonmuutos ja päätöksenteko Ilmastopolitiikan taustaa Euroopan unioni ja kansainväliset sopimukset Suomen ilmastopolitiikka ja ohjaileva veropolitiikka Tulevaisuus Bali Kööpenhamina Auto- ja ajoneuvoverotus Auto- ja ajoneuvoverotuksen taustaa Autovero Ajoneuvovero Verouudistukset Autoverouudistus Ajoneuvoverouudistus Arvonlisävero Muiden maiden uudistuksia Verouudistusten toteutuma ja tulevaisuus Reaalivaikutus verorasitukseen Liikenneverotuksen kehittäminen ja verokertymä Verotuksen kehittäminen Verokertymä ja tavoite Tulevaisuus Johtopäätökset III
4 Liite 1: Autoverolain verotaulukko Liite 2: Autoverolain verotaulukko Liite 3: Ajoneuvoverolain verotaulukko Liite 4: Ajoneuvoverolaki verotaulukko IV
5 Lähteet AKE Ajoneuvohallintokeskus: Vuosikertomus AKE /Vuosikertomus+2007/ Autoalan Tiedotuskeskus 1) Autoala ja ilmastonmuutos. temat.asp?ao=3166&nimi=ymp%e4rist%f6&osio=ymp (vierailtu ). 2) Liikenteen päästöt. ao=3166&nimi=ymp%e4rist%f6&osio=ymp (vierailtu ). Autoliitto 1) Vuoden 2010 uudistus. _ajoneuvot/autoilun_verotus/ajoneuvovero/vuoden_2010_uudistus/ (vierailtu ). Border ) Kannattaako vaihtaa bensiinistä dieseliin? iini_vai_diesel/ (vierailtu ). Border, John M.: Obama to Toughen Rules on Emissions and Mileage. New York Times, /05/19/business/19emissions.html Car price report Car price report: Car Prices at 1/05/ sectors/motor_vehicles/prices/2006_05_a.pdf CNW EK CNW Marketing Research: Dust to Dust: The Energy Cost of New Vehicles From Concept to Disposal Elinkeinoelämän keskusliitto: Kansainväliset ilmastoneuvottelut ajankohtainen tilanne. Päivitetty , /ilmasto/koopenhamina/ajankohtainen_tilanne/index.php (vierailtu ). EUBIA 2007 European Biomass Industry Association: Creating Markets for Renewable Energy Technologies EU, RES Technology Marketing Campaign V
6 Euroopan parlamentti 1) Euroopan parlamentti: EP:n ilmastolähettiläät: Balilta Poznanin kautta Kööpenhaminaa kohti. Julkaistu FCS /default_fi.htm (vierailtu ). 2) Euroopan parlamentti: Ilmastonsuojelu: Balilta kohti Kööpenhaminaa. Julkaistu eu/sides/getdoc.do?pubref=-//ep//text+im-press o DOC+XML+V0//FI (vierailtu ). Hallitusohjelma 2007 Pääministeri Matti Vanhasen II hallituksen ohjelma. Edita Prima Oy HE 271/2002 Hallituksen esitys Eduskunnalle laiksi autoverolain muuttamisesta HE 146/2007 Hallituksen esitys Eduskunnalle laiksi ajoneuvoverolain muuttamisesta. HE 147/2007 Hallituksen esitys Eduskunnalle laiksi autoverolain muuttamisesta. HE 192/2008 Hallituksen esitys Eduskunnalle laeiksi autoverolain, arvonlisäverolain ja ajoneuvoverolain 60 :n muuttamisesta. Helsingin Sanomat Helsingin Sanomat: Vehviläinen: Autoilua verotettava kilometrien mukaan. Helsingin sanomat, a+kilometrien+mukaan/ Hjerppe - Kari - Kiander - Poutvaara 2004 Hjerppe, Reino - Kari, Seppo - Kiander, Jaakko - Poutvaara, Panu: Verokilpailu ja Suomen verojärjestelmä. WSOY, Hollo 2004 Hollo, Erkki J.: Ympäristöoikeuden perusteet. Helsingin yliopiston oikeustieteellinen tiedekunta, Husa - Mutanen - Pohjolainen 2001 Husa, Jaakko - Mutanen, Anu - Pohjolainen, Teuvo: Kirjoitetaan juridiikkaa. Kauppakaari, VI
7 IBM 2007 IEA Ilmanlaatu IPCC 2007 IBM: Vaikuttavia tuloksia. 01/ fi/newworld/2007/01/art5.html (vierailtu ). International Energy Agency: Technology Roadmap Electric and plug-in hybrid electric vehicles (EV/PHEV). Ilmanlaatu: PAH-yhdisteet. (vierailtu ). Intergovernmental Panel on Climate Change: Climate Change 2007: Impacts, Adaptations and Vulnerability Kari - Ylä-Liedenpohja 2007 Kari, Seppo - Ylä-Liedenpohja, Jouko: Verotus uusiksi? Taloustieto, Kauppalehti 2007 Autoverouudistus suosii saasteita. Kauppalehti, KOM(2000)626 Komission tiedonanto: Katsaus Auto Oil -ohjelmaan KOM(2005)261 Euroopan Komission ehdotus: Neuvoston direktiivi henkilöautojen verotuksesta. KOM(2006)845 Komission tiedonanto: Kertomus biopolttoaineiden ja muiden uusiutuvien polttoaineiden käytöstä Euroopan unionin jäsenvaltioissa saavutetusta edistymisestä. KOM(2007)2 Komission tiedonanto: Maailmanlaajuisen ilmastonmuutoksen rajoittaminen kahteen celsiusasteeseen - Toimet vuoteen 2020 ja sen jälkeen Korhonen 2007 Korhonen, Petri: Dieselvero jäi autoilijoiden kiusaksi. Taloussanomat, Laine ) Laine, Kari: Ympäristöasiat kiinnostavat jo autonostajiakin. Turun Sanomat, , s. 25. VII
8 2) Laine, Kari: Sähköautot valtaavat ensiksi kaupungit. Turun Sanomat, Teema-liite: Autot, s. 5. Lakialoite 41/2006 Lakialoite 41/2006 Tiemaksulaiksi. Linnakangas 2007 Linnakangas, Esko: Autojen verotus. Talentum, Linnakangas - Juanto 2000 Linnakangas, Esko - Juanto, Leila: Tieliikenneverot. Kauppakaari, Lipasto 2009 Lipasto - liikenteen päästöt: (vierailtu ). Mannila 2009 Mannila, Johanna: Suomalaisneuvottelija uskoo sopuun Kööpenhaminan ilmastokokouksessa. Helsingin Sanomat, K%C3%B6%C3%B6penhaminan+ilmastokokouksessa/ Mattila 2009 Onko verojärjestelmämme ison remontin tarpeessa? Mattila, Pauli K., Chydenius 1/2009, s Myrsky 2002 Myrsky, Matti: Prejudikaattien merkitys verotuksessa. Lakimiesliiton kustannus, Määttä 2000 Määttä, Kalle: Energiaveropolitiikka. Kauppakaari, Ojanen 2006 Ojanen, Tuomas: EU-oikeuden perusteita. Edita, Ojanen - Haapea 2007 Ojanen, Tuomas - Haapea, Arto: EU-oikeuden perusteita II - aineellisen EU-oikeuden aloja ja ulottuvuuksia. Edita, Peltomäki 2008 Peltomäki, Tomi: Autoetu, ilmastonmuutos ja käypä arvo www.wsoypro.fi. ( ). VIII
9 Sillanpää 2007 Sillanpää, Sami: Balilla sovittiin tiekartasta ilmastonmuutosta vastaan. Helsingin Sanomat, /artikkeli/balilla+sovittiin+tiekartasta+ilmastonmuutosta+vastaan/ (vierailtu ). Tax Guide 2008 European Automobile Manufacturers Association (ACEA): Tax Guide 2008, Motor Vehicle Taxation in Europe. Tiehallinto Tiefakta Tilastokeskus 1) Ajoneuvokanta kasvoi 5,6 % vuonna 2008, julkaistu (vierailtu ). 2) Vuoden 2007 viralliset päästöluvut ilmastosopimukselle ja Kioton pöytäkirjalle, julkaistu /til/khki/2007/khki_2007_ _tie_001_fi.html (vierailtu ). 3) Vähittäiskaupan myynti laski kesäkuussa 1,2 %, julkaistu _tie_002.html (vierailtu ). TNS-Gallup TNS-Gallup Oy: New Car Buyers Tullihallitus 2009 Tullihallituksen määräys esittelyajoneuvojen väliaikaisesta verottomasta käytöstä, Dnro 38/010/09. United Nations United Nations: Climate Change Conference Dec 7- Dec (vierailtu ). UNFCCC 1) United Nations Framework Convention on Climate Change: Bali Road Map. (vierailtu ). 2) United Nations Framework Convention on Climate Change: Kyoto Protocol, php (vierailtu ). IX
10 Valtioneuvoston selonteko 2008 Pitkän aikavälin ilmasto- ja energiastrategia, Valtioneuvoston selonteko eduskunnalle Valtiovarainministeriö 1) Tiedote : Työryhmä selvittämään verotuksen kehittämistä. Tyoeryh/name.jsp 2) Valtion tilinpäätöskertomus 2008 osat I ja II. Edita, VaVM 46/2002 Valtiovarainvaliokunnan mietintö 46/2002. Verohallituksen julkaisu Yksityishenkilö ostaa uuden kuljetusvälineen toisesta EU-maasta. Verohallinnon ohje 1017/2008 Verohallinnon päätös vuodelta 2009 toimitettavassa verotuksessa noudatettavista luontoisetujen laskentaperusteista. YLE 1) Kööpenhamina lähenee. Julkaistu , päivitetty ) Suuryritykset vaativat ilmastosopimusta. Julkaistu _ilmastosopimusta_ html 3) Sähköautot yllättävät hiljaisuudella. Julkaistu html Ympäristöministeriö 1) Euroopan Unionin päästökauppa, päivitetty , (vierailtu ). 2) Kioton pöytäkirja, päivitetty (vierailtu ). 3) Kasvihuoneilmiön voimistuminen, päivitetty (vierailtu ). Äärilä - Nyrhinen 2008 Äärilä, Leena - Nyrhinen, Ritva: Arvonlisäverotus käytännössä. WSOY, X
11 Lyhenteet AKE Ajoneuvohallintokeskus AutoVL Autoverolaki ( /1482) AVL Arvonlisäverolaki ( /1501) CO 2 Hiilidioksidi EK Elinkeinoelämän keskusliitto EP Euroopan parlamentti ETY Euroopan talousyhteisö EU Euroopan unioni EUBIA European Biomass Industry Association EY Euroopan yhteisö (mutta: EY 90 artikla kuitenkin Euroopan unionin perustamissopimuksen 90 artiklaa) EYT Euroopan yhteisöjen tuomioistuin HE Hallituksen esitys HS Helsingin Sanomat IEA International Energy Agency IPCC Intergovernmental Panel on Climate Change TS Turun Sanomat UN United Nations UNFCCC United Nations Framework Convention on Climate Change VATT Valtion taloudellinen tutkimuskeskus VTT Valtion teknillinen tutkimuskeskus YLE Yleisradio YK Yhdistyneet kansakunnat XI
12 1. Johdanto 1.1. Tutkimuksen taustaa EU:n komissio julkisti heinäkuussa 2005 ehdotuksensa siitä, että verotuksessa siirryttäisiin asteittain auton hankinnan verotuksesta sen käytön verotukseen. 1 Verotus tulisi tällöin porrastaa päästöjen mukaan. Suomessa noudatettiin kehotusta melko ripeään tahtiin. Autojen hankinnan eli maahantuonnin ja valmistamisen erityisvero, autovero, on Suomessa peräisin 1950-luvulta. 2 Autoverotus on kansallinen välillinen vero ja sen kaksi merkittävintä uudistusta ovat tapahtuneet aivan viime vuosina. 1. marraskuuta vuonna 2007 hallitus ilmoitti autoverotuksen kokonaisuudistuksesta. Uudistuksessa uusien kulkuneuvojen autovero porrastetaan polttoaineenkulutuksen ja päästöjen mukaan ja ajoneuvovero, eli kansanomaisesti käyttömaksu sidotaan ajoneuvon hiilidioksidipäästöihin. Uudistuksen ensimmäinen osa tuli voimaan 1. tammikuuta 2008, jolloin laskettiin uusi autovero. Uudistuksen toinen osa tulee voimaan 1. tammikuuta 2010, jolloin tulee käyttöön uusi käyttömaksu eli ajoneuvovero. Lisäksi tuli voimaan autoverolain muutos, jossa pakettiautojen autovero muutettiin yleiseen kuluttajahintaan perustuvaksi henkilöautojen ja moottoripyörien autoveron tavoin. Samalla pakettiautojen vero porrastettiin auton hiilidioksidipäästöjen perusteella samalla tavalla kuin henkilöautojen. Muutosten odotetaan lisäävän merkittävästi dieselmoottoreilla varustettujen autojen suosiota, kun taas suurilla bensiinimoottoreilla varustetut autot olisivat entistä kalliimpia hankkia ja käyttää. 3 Tässä piilee eräs tutkimuksen mielenkiintoinen kysymys: ovatko dieselkäyttöiset autot lopulta energiatehokkaampia ja ympäristöystävällisempiä kuin bensamoottorilla toimivat? Ainakin kuluttajien on näin annettu uskoa. Uudistukset ovat nostaneet pinnalle kovan keskustelun. Mielipiteitä uudistuksista on ollut yhtä monta kuin on ollut puhujaakin. Uudistukset koetaan yhtäällä pään avauksek- 1 KOM(2005) Linnakangas - Juanto 2000, s HE 146/2007, HE 147/2007 ja HE 192/
13 si matkalla kohti ekologisempaa autoilua, toisaalla pelkkänä huuhaa -puheena, jonka ympäristöarvo kyseenalaistetaan täysin. 4 Jotkut ovat olleet huolissaan myös autokaupan puolesta. Notkahdus ennen varsinaista talouskriisiä nähtiinkin vuoden 2007 lopussa, kun kuluttajat siirsivät ostopäätöstään vuoden vaihteen yli ja ostivat autonsa vuonna 2008 edullisemmin, koska autoverouudistus laski uusien autojen hintoja selvästi. 5 Verotukselle on asetettu yhteiskunnassa hyvin monenlaisia tavoitteita, jotka voivat olla keskenäänkin ristiriitaisia. Vallitsevan pääkäsityksen mukaan verotuksen päätehtävä on julkistalouden rahantarpeen tyydyttäminen (fiskaalinen tavoite). Tämän tehtävän ohella verotukselle asetetaan ajasta ja paikasta riippuen muitakin tavoitteita. Keskuskauppakamarin varatoimitusjohtajan Pauli K. Mattilan mukaan nämä tavoitteet liittyvät usein yhteiskunnassa suotavana pidettäviin käyttäytymistä koskeviin ohjaustarpeisiin, joita voi olla useilla eri elämän aloilla. 6 Ohjaaminen tapahtuu välillisesti eli verovelvollisen tekemien päätösten kautta. 7 Mattila mainitsee esimerkkinä juuri ympäristönäkökohdat ja niihin liittyvän verotuksen (esimerkiksi energiaverotus). Verotusta käytetään siis fiskaalisen tavoitteensa lisäksi myös yhteiskunnallisen ohjauksen keinona. 8 Näin ollen valtiolla voisi ainakin teoriassa olla mahdollisuus ohjailla kulutuksen ja käyttäytymisen suuntaa. Tutkimuksessa on tarkoitus selvittää, miten ympäristö ja ennen kaikkea spekuloitu ilmastonmuutos ovat vaikuttaneet ja tulevat vaikuttamaan liikenneverotuksen muutoksiin. Onko valtion mahdollista autoverotuksen kautta vaikuttaa kuluttajiin ohjailevasti ja näin pienentää Suomen hiilidioksidijalanjälkeä? Vaikuttaako siis ohjaileva veropolitiikka todellisuudessa kuluttajien kysyntään ja ajatusmaailmaan uuden ajoneuvon ostopäätöstä tehtäessä? Ja jos vaikuttaa, niin tapahtuuko se toivottuun suuntaan ja toivotulla tavalla. Nähtäväksi jää se, mihin suuntaan veropolitiikkaa ollaan kaiken kaikkiaan kehittämässä. Tulevalla kehityssuunnalla on todennäköisesti omat vaikutuksensa myös autoverotuksen 4 Kauppalehti AKE. 6 Mattila Linnakangas - Juanto 2000, s Linnakangas - Juanto 2000, s.16. 2
14 kokonaisverorasitukseen ja tätä kautta verouudistuksista syntyvän verorasituksen lopulliseen vaikutukseen. Koen aiheen hyvin mielenkiintoiseksi ja puhuttelevaksi, ennen kaikkea ajankohtaiseksi. Näen myös aiheen olevan tulevaisuuden aihe. Henkilökohtaisesti uskon tämän tyyppisen tutkimuksen, jossa tutkitaan nykyisen lainsäädännön kehittämisvaihtoehtoja ja uusia tavoitteita, lisääntyvän tulevaisuudessa Tutkimusongelma ja -kysymykset Tutkimusongelma on yksinkertaisimmillaan se, miten liikenneverotus (autoverotus, ajoneuvoverotus ja luontoisetujen verotus) on muuttunut ekologisempaan suuntaan, miksi näin on käynyt ja mihin sillä pyritään. Auto- ja ajoneuvoverouudistuksia tutkitaan siis ilmastonmuutoksellisesta näkökulmasta. Autoverotusta muuttamalla lienee mahdollista ohjailla kuluttajien valintoja kohti ympäristöystävällisempää ja vähäpäästöisempää kulutusta ja käyttäytymistä. Mielenkiintoista on myös pureutua siihen, mikä rooli ja vaikutus kansainvälisellä päätöksenteolla, ennen kaikkea Euroopan Unionilla ja kansainvälisillä ilmastosopimuksilla, on Suomen kansallisessa päätöksenteossa ja veropolitiikassa. Tutkimuskysymyksiä on kolme ja ne ovat: 1) Miten autoverotusta on kehitetty ekologisempaan suuntaan ja miten kehityksen on suunniteltu jatkuvan tulevaisuudessa? 2) Mitä muutoksilla halutaan viestiä ja mihin vaikuttaa ensisijaisesti? 3) Kannustaako kehitys veropolitiikan avulla kuluttajia todella kohti ekologisempaa käyttäytymistä (onko ekologisuudesta kuluttajalle verotuksellista hyötyä)? Tutkimuksen suurimpana haasteena on ympäristövaikutusten liittäminen juridiseen problematiikkaan ja verotukseen. 3
15 1.3. Tutkimuksen tarkoitus, rajaus ja rakenne Olen työssäni ollut paljon tekemisissä liikenneverotuksen kanssa. Sain käsiini Peltomäen artikkelin Autoetu, ilmastonmuutos ja käypä arvo, jossa pohdittiin autoverotuksen vaikutusta ympäristönäkökohtien kannalta. 9 Tekstissä keskityttiin hiljattain tehtyyn autoverouudistukseen ja nimenomaan sen mahdollisiin vaikutuksiin autoetua ajatellen. Koska ideaalissa tilanteessa pääsen yhdistämään tutkimuksessani oikeustieteellistä osaamistani yhteiskunnalliseen kiinnostukseeni, syntyi pro gradu -työni aihe lukemani artikkelin pohjalta. Työni tarkastelee autoverotusta ja siinä viime vuosina tapahtuneita uudistuksia ennen kaikkea ekologisuuteen ohjailevalta kannalta. Autoverotus ja ajoneuvoverotus seuloutuivat tutkimuksen kohteeksi, koska niitä uudistettaessa mainittiin ensimmäisen kerran ääneen, että lainsäädännöllä on myös selkeä ympäristöllinen funktio. Tarkoitus on selvittää, mikä tämä tavoite on eli miten ilmastonmuutos ja ilmastonmuutoksen pelko ovat mahdollisesti vaikuttaneet veropolitiikkaan liikenneverotuksen alueella. Ovatko uudet verolait saaneet uusia tarkoituksia, kuten ohjailla kuluttajia ympäristöystävällisempään suuntaan ja miten tavoite on tähän mennessä onnistunut. Merkittävä kysymys on myös se, syntyykö ekologisemmasta valinnasta uuden veropolitiikan myötä selkeä verohyöty kuluttajalla, jolloin verotus todella kannustaisi tekemään ympäristöystävällisempiä ratkaisuja, vai jääkö ekologinen veropolitiikka vain lain sanamuodon tasolle ilman todellista käytännön merkitystä. Kaikkiin seikkoihin ei toki voi verotuksella vaikuttaa, mutta mielenkiintoista on havaita, kuinka paljon ja missä määrin uudistetussa liikenneverotuksessa on huomioitu muuttuva ilmasto ja EU:n uudet hiilidioksidipäästötavoitteet. Tutkimuksessa luodaan katsaus myös tulevaisuuden kehitykseen, mitä on suunnitteilla ja millaisella aikataululla. Myös poliittisella päätöksenteolla on siis oma roolinsa. Koska verotuksen vaikutusta ympäristöseikkoihin voisi tarkastella hyvin monelta kantilta ja hyvin monen eri asian tiimoilta, on suoritettava rajausta. Autoverotusta on uudistettu ja muutettu säännöllisesti useampaan kertaan. Uusimmat ja merkittävimmät autoverouudistukset ovat tapahtuneet kuluvalla vuosikymmenellä, kuten aiemmin on jo todet- 9 Peltomäki
16 tu. Tutkimus pohjautuu juuri näille 2000-luvulla tapahtuneisiin muutoksiin. Uusimmat muutokset painottavat selvästi ympäristönäkökohtia muiden tavoitteiden rinnalla, ja eroavat näin vanhoista verolaeista oleellisesti. Tämän vuoksi uudet uudistukset ovat mielestäni luonnollinen ja neutraali valinta tutkimuksen perustaksi, jossa selvitetään miten ja miksi liikenneverotus on muuttunut kohti ekologisempaa suuntaa, mitä muutoksilla halutaan viestiä sekä onko muutoksista ekologisen valinnan tekevälle kuluttajalle todellista verohyötyä vai ei. Aiheesta, autoverouudistuksesta on myös mediassa keskusteltu vilkkaasti, joten aihe lienee osin tuttu valtaosalle väestöä. Tutkimuksessa ei ole tarkoitus löytää yhtä ja ainoaa oikeaa totuutta, vaan tutkia miten ja millaisin eri veropoliittisin keinoin liikenneverotusta on muutettu, mihin uudistuksilla halutaan vaikuttaa ja onko tiedossa myös todellista hyötyä. Kansainvälisellä päätöksenteolla on oma osuutensa Suomen kansallisesta päätöksenteostakin. Merkittävimmässä roolissa Suomen kannalta on etenkin Euroopan unioni. Koska autoverouudistus on viimeiseltä osaltaan vielä saattamatta voimaan ja näin ollen kesken, ei lopullisia johtopäätöksiä yhden tietyn näkökannan perusteella olisi vielä edes mahdollista tehdä. Tämän vuoksi tutkimus keskittyy jo tapahtuneisiin uudistuksiin, niillä jo mahdollisesti saavutettuihin hyötyihin, tulevan viimeisen uudistusosan vaikutusten ennalta arvioimiseen ja suunnitteilla olevien potentiaalisten uusien toimien pohtimiseen (spekulointi mielessä). Tutkimuksessa keskitytään Suomesta vähittäismyynnistä ostetun uuden auton hankintaan ja käyttöön tapahtuneisiin verotuksellisiin muutoksiin. Tämä on loogista, koska lakiuudistus koskee nimenomaan uuden auton hankintaa. Tutkimuksen ulkopuolelle rajataan käytetyn auton osto ja käyttö sekä niin uuden kuin käytetynkin auton (yksityinen) maahantuonti. Maahantuontia on lähes välttämätöntä sivuta, koska harva auto on jo valmistettu Suomessa. Kokonaan ulkopuolelle rajataan kuitenkin muualta kuin EU:n alueelta tuodut autot. Aiheen vuoksi myös polttoaineiden verotusta sivutaan toteamusluontoisesti, koska ne liittyvät oleellisesti auton käytöstä aiheutuneisiin kustannuksiin. Lisäksi on todettava, että tutkimus keskittyy vain henkilöautojen verotukseen, vaikka autoverolaissa on huomioitu myös muut, kuten moottoripyörät ja erikoisajoneuvot. Tutkimuksen ulkopuolelle on rajattu verottomat ajoneuvot, kuten pelastus-, sairas- ja ruumisautot. 5
17 Ensimmäisessä luvussa käsittellään tutkimuksen aihevalintaa, aiheen rajausta sekä lähteiden muodostamaa kokonaisuutta ja tutkimuksen metodologista lähestymistapaa. Toisessa luvussa pureudutaan ilmastonmuutokseen ja päätöksentekoon niin Euroopan unionin tasolla kuin Suomen kansallisellakin tasolla. Tässä tutkimuksessa ilmastopolitiikka luo pohjan ja lähtökohdan autoverouudistusten tarkasteluun. Tässä luvussa tuodaan esiin Euroopan Unionin vaikutus kansalliseen ilmastopolitiikkaan, veropolitiikkaan ja verosääntelyyn. Toisessa luvussa myös luodaan katsaus tuleviin ilmastollisiin sopimuksiin ja tavoitteisiin. Kolmannessa luvussa pureudutaan auto- ja ajoneuvoverotukseen. Ensin perehdytään suomalaisen autoverotuksen peruskäsitteisiin ja lakeihin, joihin uudistukset ja mahdolliset ohjailut perustuvat tai ovat suunniteltu perustuviksi. Taustan jälkeen ovat vuorossa jo tehdyt muutokset ja uudistukset. Neljännessä luvussa luodaan katsaus verouudistusten reaalivaikutuksiin, tarkastellaan vielä tulossa olevaa muutosta sekä suunnitelman tasolla olevia uudistusajatuksia sekä esitetään ilmaan heitettyjä ehdotuksia nykyisen autoverotuksen vaihtoehdoiksi sekä vaihtoehtoisia tapoja tehdä autoilusta (ennen kaikkea yksityisautoilusta) ekologisempaa ja ympäristöä vähemmän kuormittavaa. Ehdotuksia ovat muun muassa polttoaineiden toisenlainen verotus sekä niin kutsutut ekoautot. Viimeisessä eli viidennessä luvussa esitetään tutkimuksen yhteenveto ja loppupäätelmät. Tutkimus etenee loogisesti kahdella taholla: koko työn läpi syy-seuraus -suhteessa (ilmastonmuutoksen seurauksena uudenlaisen poliittisen päätöksenteon näkyminen verouudistuksessa ja mikä on näiden reaalivaikutus) ja toisaalta kronologisessa järjestyksessä lukujen sisällä (taustojen ja peruslähtökohtien kautta uudistuksiin ja tulevaisuuteen). Ensin käsitellään ilmastopolitiikka ja sen taustaa sekä Euroopan unionin solmimia päästörajoituksia, jotka luonnollisesti koskevat myös Suomea. Ensin siis tarkastellaan sitä, miten nykyiseen tilanteeseen on tultu ja mikä on ilmastopoliittisesta näkökannasta johtanut verouudistuksiin. Toiseksi tutustutaan verotuksen muutoksiin ja niille asetettuihin tavoitteisiin sekä tarkastellaan myös muiden maiden ekologisuuteen kannustavia autoveropaketteja. Kolmanneksi tutkitaan, ovatko Suomen uudistukset olleet toimivia tähän 6
18 asti ja saavatko kuluttajat todella ekologisista valinnoista hyötyä, vai jääkö hieno tavoite sanojen tasolle. Viimeiseksi tehdään johtopäätökset. Koska termit autoverolle ja ajoneuvoverolle on hankalaa löytää yhtä kattavaa termiä, joka käsittäisi molemmat verot mutta jota ei kuitenkaan sekoiteta kyseisiin veroihin, käytetään tässä tutkimuksessa ajoneuvoverotusta kattamaan sekä autoveron että ajoneuvoveron. Ajoneuvoveron kansanomaista termiä käyttömaksu ei käytetä tutkimuksessa Metodologinen lähestymistapa ja lähdeaineisto Tutkimus on oikeuspoliittinen ja yhteiskuntapoliittinen, painottuen oikeustieteen puolella vero-oikeuteen. Myös ympäristöoikeus nousee vahvasti esiin. Tutkimuksen tarkoitus on kartoittaa sitä, millaisia ekologisia tavoitteita uudistetulle liikenneverolainsäädännölle on asetettu eli miten liikenneverotus on muuttunut ympäristöystävällisempään suuntaan ja mitä muutoksilla halutaan viestiä. Mielenkiintoisin vero-oikeudellinen kysymys on tutkimuskysymyksistä kolmas eli se onko ekologisemmasta valinnasta kuluttajalle todella mainittua hyötyä vai onko valinnalla lopulta mitään eroa. Tutkimukseen sisältyy osin myös perinteistä lainoppia eli oikeusdogmatiikkaa sekä Euroopan Yhteisön verooikeutta. Tutkimuksen pääasiallisen lähdeaineiston muodostavat hallituksen esitykset, autoverolaki, ajoneuvoverolaki, Komission asetukset ja suositukset sekä alan asiantuntijoiden erilaiset näkemykset. Aihe on ympäristöpoliittisestikin mielenkiintoinen ja tämän vuoksi lähdeaineistossa tulee näkymään jonkin verran myös lainvalmisteluaineistoa sekä mielipiteitä siitä, miten lainsäädäntö on onnistunut ekologisuushakuisuudessaan. Lähdeaineisto tulee olemaan varsin monitahoista, koska koko muutos ei ole vielä astunut voimaan eikä muutoksen lopullinen vaikutus näin ollen ole näkyvillä kuin vasta vuosien päästä, jos täysin silloinkaan. 7
19 2. Ilmastonmuutos ja päätöksenteko Ilmastonmuutos sekä ympäristöarvot ovat herättäneet keskustelua eri puolilla maailmaa ja hyvin erilaisissa foorumeissa etenkin viimeksi kuluneen vuosikymmenen aikana. Ilmastonmuutos on pääosin seurausta ihmisen toiminnan kautta ilmakehään päätyvien kasvihuonekaasujen määrän kasvusta. Ilmastonmuutoksen vaikutukset ovat maailmanlaajuisia ja riippuvat päästöjen määristä menneisyydessä, nyt ja tulevaisuudessa. Hallitustenvälisen ilmastopaneelin IPCC:n (Intergovernmental Panel on Climate Change) mukaan ilmaston lämpeneminen on suorien havaintojen perusteella kiistaton tosiasia, ja aiheutuu hyvin todennäköisesti (yli 90 % todennäköisyydellä) valtaosin ihmiskunnan aiheuttamista kasvihuonekaasupäästöistä. Kasvihuonekaasuja syntyy muun muassa fossiilisten polttoaineiden polttamisesta, maan raivauksesta ja maataloudesta, ja niiden pitoisuuksien kasvaminen johtaa maanpinnan ja alailmakehän lämpenemiseen voimistamalla kasvihuoneilmiötä. IPCC arvioi, että ilmasto lämpenee 1,1-6,4 C, todennäköisimmin 1,8-4,5 C, aikavälillä Hiilidioksidi on kasvihuonekaasuista merkittävin. Se on myös tieliikenteen aiheuttamista kasvihuonekaasuista keskeisin. Tieliikenteen polttoaineet, bensiini ja dieselöljy, sisältävät fossiilista hiiltä, joka polttomoottorissa yhdistyy hiilidioksidiksi. Koska uusiutuva energia ei käytä fossiilista hiiltä, sillä ei ole pysyvää merkitystä kasvihuonekaasujen lähteenä. EU:n tavoitteena on vähentää kasvihuonekaasupäästöjä vähintään 20 prosenttia vuoden 1990 tasosta vuoteen 2020 mennessä sekä nostaa uusiutuvan energian osuus keskimäärin 20 prosenttiin. Jotta tämä tavoite toteutuisi, tulee kiinnittää huomiota liikenteen aiheuttamiin päästöihin muiden suurten päästölähteiden ohella. Liikenteen päästöjen pienentämisessä henkilöautot ja yksityisautoilu ovat suuressa osassa. Tämä vuoksi Suomessa on uudistettu ajoneuvojen verotusta päästöperusteisiksi, veron määrä on suorassa suhteessa auton aiheuttamien hiilidioksidipäästöjen määrään. Verotuksella on tarkoitus kannustaa kuluttajia ja yksityisautoilijoita ekologisempaan käyttäytymiseen ja verotuksen keinoin tukea vähemmän saastuttavien autojen hankintaa. Joulukuussa 2009 järjestettävässä Kööpenhaminan ilmastokonferenssissa saadaan varmasti uutta 1 IPCC
20 tietoa ilmastonmuutoksesta ja ennen kaikkea siitä, miten sen hillitsemisessä on onnistuttu tai epäonnistuttu Ilmastopolitiikan taustaa Tilastokeskus toimitti YK:n ilmastosopimukselle Suomen viralliset, vuotta 2007 koskevat kasvihuonekaasupäästöluvut. 2 Tilastokeskuksen mukaan Suomen hiilidioksidipäästöjen kokonaismäärä vuonna 2007 oli noin 78,3 miljoonaa tonnia. Energiasektorin, johon liikenne kuuluu, osuus kaikista kasvihuonepäästöistä oli 81 % eli 63 miljoonaa tonnia. Liikenteen osuus kaikista hiilidioksidipäästöistä oli reilut 19 % eli noin 14,7 miljoonaa tonnia, josta suurin osa eli 88 % kertyi tieliikenteestä. Liikenteen osuus oli siten noin viidennes Suomen yhteenlasketusta hiilidioksidipäästöstä. Huomattavaa on, että henkilöautojen osuus tieliikenteestä on tilastokeskuksen mukaan suuri, lähes yhdeksän miljoonaa tonnia. Pidemmällä aikavälillä tarkastellen liikenteen päästöjen osuus kokonaishiilidioksidipäästöistä on ollut edellä sanottua 19 prosenttia hieman pienempi. VTT (Valtion Teknillinen Tutkimuskeskus) on kehittänyt päästötason tarkastelemista varten LIISA -laskentajärjestelmän, jolla mitataan liikenteen aiheuttamia päästömääriä. LIISA -laskentajärjestelmä kuuluu VTT:n Lipasto - tieliikenteen päästöt - nimisen ohjelman alle. LIISA mittaa Suomen tieliikenteen pakokaasupäästöjä, ja soveltuu erityisesti aluekohtaisien päästölaskelmien ja skenaarioiden tekemiseen ympäristön päästökuormitusten ja liikennepoliittisten ratkaisujen arvioinnissa. Laskentajärjestelmä tulostaa päästömäärät tonneina kunnittain, lääneittäin ja koko Suomen kattavasti. Suomessa kasvihuonepäästöt ovat vaihdelleet vuosina huomattavasti vaihteluvälin ollessa yli 10 miljoonaa hiilidioksiditonnia. Kasvihuonepäästöissä on nouseva kehitys, samaan aikaan kun muut liikenteen päästöt näyttäisivät hieman laskeneen. Vuosina kasvihuonepäästöt ovat olleet enimmillään noin 20 % vuoden 1990 päästöjä suuremmat. Tehtyjen arvioiden mukaan päästöt ylittävät sitoumuksen mukaisen tason noin 15 % vuoteen 2011 ulottuvalla tarkastelujaksolla ilman uusia toi- 2 Tilastokeskus: Vuoden 2007 viralliset päästöluvut ilmastosopimukselle ja Kioton pöytäkirjalle. 9